
BUDAPEST

FŐVÁROS

FŐPOLGÁRMESTER HELYETTES
Szám: 11-293/2006 
Tárgy: Javaslat a 10/1999 (IV. 23.) Főv. Kgy. rendelet alapján a kerületekkel közös szennyvízcsatorna építési beruházások 2006. évi fővárosi céltámogatására és központi céltámogatási pályázatra

Egyeztetve:

a Fővárosi Közgyűlés állandó bizottságaival,

a Kerületi Küldöttek Kollégiumával

Tisztelt Közgyűlés!
Budapest Főváros  Közgyűlése  a helyi önkormányzatokról szóló 1990. évi LXV. törvény (1999-ben hatályos) 64.§ (6) bekezdésében meghatározott jogkörében eljárva fővárosi céltámogatási rendszert vezetett be a központi céltámogatás, illetve a decentralizált felhalmozási támogatás pályázati rendszerében résztvevő és az ott megszabott feltételeknek megfelelő kerületi szennyvízcsatornahálózat-építés beruházások ösztönzésére, melynek érdekében megalkotta a 10/1999. (IV. 23.) Főv. Kgy. rendeletét (a továbbiakban Rendelet ).

A fővárosi céltámogatás forrása a Budapest Főváros Önkormányzata éves költségvetéseiben e célra elkülönített összeg, valamint a megítélt fővárosi céltámogatás lemondással vagy egyéb módon felszabaduló maradványa.

2003-tól a kerületek és a főváros közötti forrásmegosztásban nem szerepel a fővárosi céltámogatás tárgyévi üteméhez szükséges fővárosi forrás összege, mert ezt a feladatot – az új szennyvízcsatorna–fejlesztési program megkezdéséig, a Kohéziós Alap támogatási forrás megnyílása előtti időszakban - a Fővárosi Önkormányzat a kerületektől átvállalta és a 2006. évben továbbra is fenntartja a céltámogatási rendszert.

A Rendelet 1. § (4) bekezdés c) pontja értelmében, 2006-ban a fővárosi céltámogatás mértéke a vissza nem igényelhető áfával együttes teljes beruházási költség központi céltámogatással vagy decentralizált felhalmozási célú támogatással és egyéb forrásokkal (szennyvízcsatorna-hálózat építésében érdekelt magán- és jogi személyek hozzájárulásaival) csökkentett összegének 90%-a.

A 2006. évi központi céltámogatási igénybejelentést 11 kerület önkormányzata, összesen 45 beruházásra nyújtotta be. A pályázatok tartalmi és formai elbírálását elvégeztük.

Néhány pályázatnál – az előterjesztés készítésekor – a kerületeknek fel nem róható okok miatt hiányzik a vízjogi engedély. Amennyiben a pályázatok végső beadási határidejéig, 2006. április 1. napjáig a hiány pótlása nem történik meg, ezen pályázatok vonatkozásában a Rendelet 3.§ (2) bekezdése szerint kell eljárni. 

A  pályázatra   benyújtott   beruházások   maradéktalan   megvalósulása   során   összesen

51 835,3  fm csatorna,  5 268,6  fm nyomócső,   22 689,16  fm  bekötőcsatorna  valamint

10 db átemelő épülne  5 679 986 eFt  értékben. Ebből a  közgyűlés pozitív döntése esetén

 a  fővárosi  céltámogatás  2 173 651  eFt   2006-ban,  404 322  eFt   2007-ben,  összesen

2 577 973 eFt.

A pályázatra benyújtott beruházások adatait az 1. számú melléklet tartalmazza (a pályázatok teljes dokumentációja a Főpolgármesteri Hivatal Közmű Ügyosztályán tekinthető meg).

A fentiek alapján javasoljuk, hogy a Közgyűlés a Rendeletben meghatározott feltételekkel vállalja egyrészt a közös céltámogatási pályázat benyújtását az 1 sz. melléklet 2. oszlopában jelzett kerületi önkormányzatokkal a 3. oszlop szerinti beruházásokra, másrészt a központi céltámogatási pályázaton sikerrel szereplő beruházások fővárosi céltámogatását a 9. oszlop szerinti összköltséggel, a 10-11. oszlopok szerinti évenkénti ütemezésben.

Az 1. számú mellékletben felsorolt pályázatok közül azok, amelyek 2006. évben céljellegű decentralizált támogatást nyernek, értelemszerűen kikerülnek a központi céltámogatásra benyújtandó pályázatok közül.

Tisztelt Közgyűlés, kérem az előterjesztés megtárgyalását és a döntési javaslatok jóváhagyását.

Határozati javaslat

A Fővárosi Közgyűlés úgy dönt, hogy

1.) jóváhagyja a 10/1999 (IV. 23.) Főv. Kgy. rendeletben meghatározott feltételekkel a közös céltámogatási pályázatok benyújtását az 1. számú melléklet 2. oszlopa szerinti önkormányzatokkal a 3. oszlop szerinti beruházásokra.

Felelős: dr. Demszky Gábor

Határidő: azonnal

2.) egyetért az 1. számú melléklet 3. oszlopa szerinti, céltámogatással megvalósuló, a 4. oszlop szerinti összköltségű önkormányzati beruházások megvalósításával. 

Saját forrásként az 1. számú melléklet  9 - 11. oszlopa szerinti összeget  –  összesen 

2 577 973 eFt-ot –  a beruházási adatlapokkal egyező részletezésben  az éves költségvetési rendeleteiben biztosítja. A 2006. évi 2 173 651 eFt fővárosi céltámogatás forrása a költségvetésben a „8404 Szennyvízcsatornázás fővárosi céltámogatása” címen tervezett kiadási előirányzat.

Felelős: dr. Demszky Gábor

Határidő: az éves költségvetési rendeletek jóváhagyása 

felhatalmazza a főpolgármestert, hogy 

 3.) a helyi önkormányzatok címzett és céltámogatása felhasználásának részletes szabályairól szóló 19/2005 (II. 11.) Korm. rendelet alapján a központi céltámogatási     pályázat benyújtásához szükséges, az előterjesztés 2. számú melléklete szerinti  2. számú dokumentumokat a pályázó önkormányzatoknak kiadja.

Felelős: dr. Demszky Gábor

Határidő: azonnal

 4.) kösse meg az érintett kerületi önkormányzatokkal az előterjesztés 3. sz. mellékletében szereplő minta szerinti megállapodásokat az egyes beruházásokra vonatkozó konkrét adatokkal.

Felelős: dr. Demszky Gábor

Határidő: azonnal

A 2. sz. határozati javaslat elfogadásához minősített, az 1., 3., 4. számú határozati javaslatok elfogadásához egyszerű szótöbbség szükséges.

Budapest, 2006. március „     ”









Vajda Pál

Láttam:

                    Dr. Tiba Zsolt

                          főjegyző

